**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2019.gada 24.maijā Nr.228**

(protokols Nr.9, 20.p.)

#

# Par Pašvaldības īpašuma atsavināšanas un izmantošanas komisijas nolikuma un komisijas sastāva apstiprināšanu

Saskaņā ar likuma “Par pašvaldībām” 61. panta pirmo daļu atsevišķu pašvaldības funkciju pildīšanai var izveidot komisijas vai darba grupas.

Šobrīd pašvaldībā darbojas Pašvaldības īpašuma privatizācijas, atsavināšanas un izmantošanas komisija, taču ir nepieciešams precizēt komisijas funkcijas, apstiprināt komisijas nolikumu un apstiprināt komisijas sastāvu.

Noklausījusies Juridiskās nodaļas vadītājas E.Zāles sniegto informāciju, pamatojoties uz likuma „Par pašvaldībām” 61.pantu, ņemot vērā 21.05.2019. Finanšu un attīstības komitejas atzinumu, atklāti balsojot: **PAR - 13** (Agris Lungevičs, Zigfrīds Gora, Ivars Miķelsons, Andrejs Ceļapīters, Artūrs Čačka, Antra Gotlaufa, Gunārs Ikaunieks, Valda Kļaviņa, Valentīns Rakstiņš, Andris Sakne, Rihards Saulītis, Aleksandrs Šrubs, Gatis Teilis), **PRET – NAV, ATTURAS – NAV** , Madonas novada pašvaldības dome **NOLEMJ**:

Grozīt komisijas “Pašvaldības īpašuma privatizācijas, atsavināšanas un izmantošanas komisija” nosaukumu uz “Pašvaldības īpašuma atsavināšanas un izmantošanas komisija”.

1. Apstiprināt Pašvaldības īpašuma atsavināšanas un izmantošanas komisijas sastāvu:

Komisijas priekšsēdētājs – pašvaldības izpilddirektors Ā.Vilšķērsts

Komisijas priekšsēdētāja vietnieks – pilsētas pārvaldnieks G.Ķeveris

Komisijas loceklis – sekretārs – Juridiskās nodaļas vadītāja E.Zāle

Komisijas loceklis – domes deputāts Artūrs Čačka

Komisijas loceklis – juriste Ilze Pleša

1. Apstiprināt Pašvaldības īpašuma atsavināšanas un izmantošanas komisijas nolikumu.
2. Lēmums stājas spēkā ar tā pieņemšanas brīdi.

Domes priekšsēdētājs A.Lungevičs